128
Di findixi baraka nan na
Ala xa sɛriyɛ
1 Biyaasilae xa bɛɛti nde
Sɛɛwɛ na Alatala xa yaragaaxui nan bɛ,
naxan ɲɛrɛma a xa kira xɔn ma.
2 I xa wali geeni luma i tan nan bɛ,
a findi sɛɛwɛ nun harige ra i bɛ.
3 I xa ginɛ luma nɛ alɔ wuri bogila i xa banxi kui,
i xa die luma nɛ alɔ wuri nɛɛnɛe i xa teebili sɛɛti ma.
4 A na na ki nɛ Alatala xa yaragaaxui bɛ,
a barakaxi.
5 Alatala xa i baraka kelife Siyoni.
I xa Darisalamu harige to i xa simaya birin kui.
6 I xa i xa die xa die to.
Ala xa bɔɲɛsa lu Isirayila bɔxi ma.